text: Kirke snart klar igen efter brand 
  03 februar 2012 kl. 11.49
  Rengøringseksperter fra et skadeservicefirma har i går og i dag været i fuld sving for at fjerne sod og røglugt fra Løgumkloster kirke.
  
   
   
  Politiets teknikere er færdige med deres undersøgelser, og Nationalmuseets folk har vurderet skaderne. Brandårsagen er endnu ukendt, men arnestedet var et skab i munkenes gamle sovesal, Dormitoriet.
  
  Nemt erstattes 
  Kirken led ikke større overlast takket være en hurtig indsats fra brandvæsenet. Branden fortærede adskillige møbler, men det var nye ting, som let kan erstattes, oplyser kirken.
  